Source: http://docplayer.fi/2917238-Terveydenhuollon-rakenteisen-kirjaamisen-opas.html
Timestamp: 2017-10-21 08:56:46+00:00
Document Index: 17919424

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Terveydenhuollon rakenteisen kirjaamisen opas - PDF
Download "Terveydenhuollon rakenteisen kirjaamisen opas"
1 OHJAUS kirjaamisen opas Keskeisten kertomusrakenteiden kirjaaminen sähköiseen potilaskertomukseen OSA 1 Jukka Lehtovirta Riikka Vuokko (toim.) Terveyden ja hyvinvoinnin laitos
2 OHJAUS 1/2014 Jukka Lehtovirta ja Riikka Vuokko (toim.) kirjaamisen opas Keskeisten kertomusrakenteiden kirjaaminen sähköiseen potilaskertomukseen Osa I
3 Kirjoittaja ja Terveyden ja hyvinvoinnin laitos ISBN (verkkojulkaisu) ISSN (verkkojulkaisu) Juvenes Print Suomen Yliopistopaino Oy Helsinki, 2013
4 Lukijalle Rakenteisen kirjaamisen oppaan tavoitteena on kuvata valtakunnallisesti yhtenäisten rakenteisten potilastietojen kirjaamista ja käyttöä potilastiedon kirjaajan tai käyttäjän näkökulmasta. Opas sisältää esittelyn potilaskertomuksen yhtenäisistä rakenteista, näkymistä, otsikoista ja hoitoprosessin vaiheistuksesta. Aihekohtaiset kuvaukset sisältävät myös rakenteisiin liittyvien luokitusten ja koodistojen esittelyä. Jotta terveydenhuollossa voidaan hyödyntää valtakunnallisessa Potilastiedon arkistossa olevia tietoja, on arkistoon tallennettavan tiedon oltava yhdenmukaista. Yhdenmukainen potilastieto parantaa tiedon käytettävyyttä ja hyödynnettävyyttä eri käyttötarkoituksiin, ja näin vähentää moninkertaista kirjaamista. Tämä julkaisu korvaa oppaan Kansallisen sähköisen potilaskertomuksen vakioidut tietosisällöt luvut 1 6 (Ydintieto-opas, 2009). Rakenteisen kirjaamisen opas koostuu kahdesta osasta. Osa I sisältää Ydintietooppaan alkuosan päivitetyt luvut 1-6 ja myöhemmin ilmestyvä osa II yksityiskohtaisemmat eri ammattiryhmien käyttämät ja erikoisalakohtaiset tiedot. Tässä oppaan versiossa kuvataan rakenteista kirjaamista vuonna 2014 edellytettävien valtakunnallisten kertomusrakenteiden mukaisesti. Opas on tarkoitettu ensisijaisesti terveydenhuollon potilastietojärjestelmien pääkäyttäjille sekä esimerkiksi potilastiedon kirjaamisen koulutuksia järjestäville tai organisaatio- ja järjestelmäkohtaisia ohjeita laativille sekä tarpeen mukaan myös muille terveydenhuollon ammattilaisille. Potilastietojärjestelmien toimittajille oppaasta on hyötyä muun muassa arvioitaessa määritysten mukaisten muutosten vaikutuksia. Oppaan sisältö tuotettiin toimituskunnassa, johon kuuluivat: Jorma Komulainen Duodecim Tuija Savolainen Kuntaliitto Kauko Hartikainen Kuntaliitto Jari Numminen Hämeenlinnan terveyspalvelut Jukka Lehtovirta THL Heikki Virkkunen THL Riikka Vuokko THL Taina Jokinen THL Kiitämme Marja Rahkolaa ja Outi Töytäriä heidän kuntoutusluvun kehittämiseksi tekemästään työstä. Lisäksi kiitämme arvokkaasta palautteesta lokakuussa 2013 valtakunnallisella palautekierroksella oppaan sisältöä kommentoineita asiantuntijoita sekä oppaan esilukijoina toimineita Päivi Mäkelä-Bengsiä, Mikko Härköstä ja Ulla-Mari Kinnusta arvokkaasta palautteesta sekä Virpi Kalliokuusta oppaan oikoluvusta. Kommentointikierroksella saatiin lisäksi tärkeitä kehitysehdotuksia, joita voidaan ottaa huomioon oppaan tulevissa päivityksissä. Helsingissä marraskuussa 2013 Toimittajat THL Ohjaus 1/2014 3
5 Tiivistelmä Lehtovirta, Jukka ja Vuokko Riikka (toim.). kirjaamisen opas. Keskeisten kertomusrakenteiden kirjaaminen sähköiseen potilaskertomukseen Osa I. Terveyden ja hyvinvoinnin laitos (THL). Ohjaus 1/ sivua. Helsinki ISBN (verkkojulkaisu). Potilaskertomukseen kirjataan kaikki sairauksien ennaltaehkäisyn, terveyden seurannan, hoidon toteutuksen ja arvioinnin kannalta tarpeellinen potilaan tieto. Rakenteisen kirjaamisen oppaassa kuvataan keskeisiä kertomusrakenteita ensisijaisesti potilastiedon kirjaajan ja tallentajan näkökulmasta. Potilastiedon rakenteilla tarkoitetaan tässä oppaassa tietoa, joka kirjataan ja tallennetaan etukäteen sovitun rakenteen avulla. Rakenteista tietoa voidaan aina tarkentaa vapaamuotoisella tekstillä. Tässä oppaassa kuvataan rakenteisen tiedon kirjaamista otsikoiden, näkymien ja hoitoprosessin vaiheen mukaisesti sekä käyttäen kirjaamiseen tarkoitettuja luokituksia ja koodistoja. Kirjaamisen yhtenäisyys perustuu terveydenhuollon valtakunnallisten sähköisten palveluiden järjestämisen vaatimuksiin. Potilastiedon arkistoon tallennettu tietosisältö on käytettävissä terveyden ja sairauden hoitoon palvelunantaja- ja järjestelmäriippumattomasti potilaan suostumuksen ja kieltojen määrittelemissä rajoissa. Potilaskertomuksen tietosisältöä voidaan hyödyntää potilastiedon dokumentoinnin lisäksi esimerkiksi hoidon saavutettavuuden ja laadun seurantaan, toiminnan vaikuttavuuden ja vertailtavuuden arviointiin sekä valtakunnalliseen tilastointiin ja tutkimukseen. Oppaassa esitellään lainsäädännön puitteet potilastiedon kirjaamiseen, tallentamiseen ja käsittelyyn. Rakenteista kirjaamista toteutetaan moniammatillisesti ja rakenteisen kirjaamisen periaatteiden mukaisesti tiedot ovat keskeisiltä osiltaan yhteneviä perusterveydenhuollon ja erikoissairaanhoidon potilastietojärjestelmissä. Samoin keskeiset tietorakenteet ovat yhtenevät sekä julkisella että yksityisellä palvelun antajalla. Sähköinen potilaskertomus sisältää näkymiä, joille terveydenhuollon ammattilainen kirjaa potilastietoa valitussa näkymässä esimerkiksi otsikoilla asiakokonaisuuksiin jäsentäen. Otsikon alle kirjattavaa tietoa voidaan rakenteistaa edelleen esimerkiksi käyttämällä kirjaamiseen määriteltyjä koodistoja ja luokituksia. Lisäksi potilastietojärjestelmä voi tuottaa kirjatun tiedon yhteyteen automaattisesti tiedon hoitoprosessin vaiheesta eli koskeeko kirjaus esimerkiksi hoidon suunnittelua tai toteutusta. Rakenteisen kirjaamisen oppaan ensimmäisessä osassa kuvataan asiakohtaisen kirjaamisen tasolla seuraavia kokonaisuuksia: potilaan perustiedot, hoidon antajan ja palvelutapahtuman tunnistetiedot, tulosyy, hoidon syy ja diagnoosi, riskitiedot, terveyteen vaikuttavat tekijät, tutkimukset ja mittaukset, toimenpiteet, lääkehoito, preventio sisältäen rokotukset, lausunnot, apuvälineet, toimintakyky ja kuntoutus, yhteenvetotiedot sekä terveys- ja hoitosuunnitelma. Lisäksi opas ohjeistaa potilaan tahdonilmausten kirjaamisen liittyen potilaan informointiin, suostumukseen ja kieltoihin sekä hoitotahtoon ja elinluovutustahtoon. Opas sisältää kirjaamiseen liittyviä esimerkkejä tekstin seassa, kuvina sekä liitteessä. Liitteissä on lisäksi esitetty oppaassa käytettyjä keskeisiä käsitteitä ja ilmauksia, annettu esimerkkejä eri näkymillä käytettävistä hoitoprosessin vaiheista ja otsikoista sekä terveyteen vaikuttavien tekijöiden mittaamiseen tarkoitetuista testeistä. Avainsanat: Terveydenhuolto, sähköinen potilaskertomus, potilastieto, valtakunnalliset sähköiset palvelut, tietorakenne, luokitus, koodisto, näkymä, otsikko, hoitoprosessin vaihe, yhtenäisyys. THL Ohjaus 1/2014 4
6 Sammandrag Lehtovirta, Jukka och Vuokko, Riikka (red.). Handbok för strukturerad dokumentering inom hälsovården. Dokumentering av viktiga journalstrukturer i en elektronisk patientjournal Del I. Institutet för hälsa och välfärd (THL). Handledning 1/ sidor. Helsingfors ISBN (nätpublikation). I en patientjournal dokumenteras all information om patienten som är nödvändig för att förebygga sjukdomar, följa upp hälsan, genomföra vård och göra bedömningar. I handboken för strukturerad dokumentering beskrivs viktiga journalstrukturer i första hand med tanke på den som dokumenterar och sparar patientdata. Med patientdatastrukturer avses i den här handboken de uppgifter som dokumenteras och sparas med hjälp av en på förhand utsedd struktur. Strukturerad information kan alltid preciseras med hjälp av fritt formulerad text. I den här handboken beskrivs dokumenteringen av strukturerad information enligt rubriker, vyer och vårdprocessens faser samt med hjälp av klassificeringar och koder som är avsedda för dokumentering. Dokumenteringens enhetlighet grundar sig på de krav som gäller tillhandahållandet av riksomfattande elektroniska tjänster inom hälsovården. Datainnehåll som sparats i Patientdataarkivet är tillgängligt för hälso- och sjukvården oberoende av serviceleverantör och system, inom ramen för de samtycken och förbud som patienten har gett. Patientjournalens datainnehåll kan användas till att dokumentera patientdata men också exempelvis till att följa upp vårdens tillgänglighet och kvalitet, bedöma verksamhetens effektivitet och jämförbarhet samt stöda riksomfattande statistikföring och forskning. I handboken presenteras den lagstiftning som reglerar hur patientdata kan dokumenteras, sparas och bearbetas. Strukturerad dokumentering görs multiprofessionellt och i enlighet med principerna för strukturerad dokumentering är de viktigaste delarna av informationen enhetliga i patientdatasystemen inom primärvården och den specialiserade sjukvården. På samma sätt är också de centrala datastrukturerna enhetliga hos såväl offentliga som privata serviceleverantörer. I den elektroniska patientjournalen finns vyer där hälsovårdspersonalen dokumenterar patientdata exempelvis genom att strukturera innehållet i ämnesområden med hjälp av rubriker. Informationen under en rubrik kan struktureras ytterligare bland annat genom att använda koder och klassificeringar som är avsedda för dokumentering. I samband med dokumentering av information kan patientdatasystemet dessutom automatiskt lägga till information om fasen i vårdprocessen, såsom om dokumenteringen gäller planering eller genomförande av vård. I den första delen av handboken för strukturerad dokumentering beskrivs följande ämnesområden med tanke på dokumentering av ett specifikt ärende: patientuppgifter, identifieringsuppgifter för vårdaren och servicehändelsen, orsak till besök, vårdorsak och diagnos, riskuppgifter, faktorer som påverkar hälsan, undersökningar och mätningar, ingrepp, läkemedelsbehandling, prevention inklusive vaccineringar, utlåtanden, hjälpmedel, funktionsförmåga och rehabilitering, sammanfattande uppgifter samt hälso- och vårdplan. I handboken ingår också anvisningar för hur man dokumenterar en patients viljeyttringar med anknytning till informering, samtycken och förbud samt patientens livstestamente och donationsvilja. Handboken innehåller exempel på dokumentering såväl i texten och i form av bilder som i en bilaga. I bilagorna presenteras dessutom viktiga begrepp och uttryck som används i handboken samt ges exempel på faser i vårdprocessen och rubriker som ska användas med olika vyer samt på test som är avsedda att mäta faktorer som påverkar hälsan. Nyckelord: Hälsovård, elektronisk patientjournal, patientuppgift, riksomfattande elektroniska tjänster, datastruktur, klassificering, koder, vy, rubrik, fas i vårdprocessen, enhetlighet. THL Ohjaus 1/2014 5
7 Abstract Lehtovirta, Jukka and Vuokko, Riikka (eds.). kirjaamisen opas. Keskeisten kertomusrakenteiden kirjaaminen sähköiseen potilaskertomukseen Osa I [Manual for structured data entry in health care. Entering essential patient record structures in the electronic patient record Part I]. National Institute for Health and Welfare (THL). Ohjaus 1/ pages. Helsinki ISBN (online). The patient record is the repository for all details concerning the patient s disease prevention, health monitoring, treatment implementation and evaluation. The manual for structured data entry describes the essential patient record structures principally from the perspective of the person recording and entering the patient details. Patient record structures are here understood to mean details that are recorded and entered according to a predetermined data structure. Free text can always be added to structured details for clarification. This manual describes the entering of structured data by heading, view and treatment process stage, using the classifications and codes defined for the purpose. The consistency of data entries is governed by the requirements for the providing of national electronic services in health care. The information content in the patient record archives is available to health care and medical professionals irrespective of service provider or IT system, restricted only by the consent and prohibitions issued by the patient himself/herself. The information content of a patient record may be used for documentation of patient details and also for purposes such as monitoring the availability and quality of treatment, evaluating the effectiveness and comparability of operations, and nationwide statistics and research. The manual discusses the statutory framework concerning the recording, storage and handling of patient details. Structured data entry is performed multi-professionally, and under its principles essential details are compatible between the primary health care and specialist medical care patient information systems. Similarly, essential data structures are compatible between public and private service providers. The electronic patient record features screen views, using which health care professionals can enter patient details under specific subject headings, for instance. Data entered under a particular heading can be further structured for instance by using the codes and classifications specified for data entry. Also, the patient information system can automatically generate a reference to the stage of the treatment process, i.e. whether a particular data entry concerns treatment planning or implementation. Part I of the manual for structured data entry discusses the following topics at the level of entry of patient details: basic patient information; treatment provider and service event IDs; reason for visit; reason for treatment and diagnosis; risk factors; factors affecting health; examinations and measurements; procedures; pharmaceutical treatment; prevention including vaccinations; statements; assistive devices; functional capacity and rehabilitation; summary details; and health care and treatment plan. The manual also discusses how to record the patient s expressions of will with regard to information provided to the patient, consent given by the patient, prohibitions imposed by the patient, living wills and organ donor wills. The manual includes examples of the data entry procedures in the text, as illustrations and in an appendix. Further appendices list the key terms and expressions used in the manual, include examples of the stages of the treatment process and the headings in the various screen views, and tests intended for measuring various factors affecting health. Keywords: Health care, electronic patient record, patient information, national electronic services, data structure, classification, code, screen view, heading, stage of treatment process, consistency. THL Ohjaus 1/2014 6
8 Sisällys Lukijalle...3 Tiivistelmä...4 Sammandrag...5 Abstract Oppaan tausta ja tavoite Oppaan tavoite ja rajaukset Oppaan käyttö ja rakenne Rakenteistamisen merkitys terveydenhuollossa Rakenteisen kirjaamisen hyöty terveydenhuollon ammattilaiselle Hyöty organisaation johdolle ja ammattilaiselle Rakenteisen kirjaamisen hyöty potilaalle Potilaskeskeinen kirjaamismalli Lainsäädännön asettamat puitteet Potilasasiakirjamerkinnät Yksityisyys ja potilastietojen käsittely Valtakunnalliset sähköiset palvelut Alueellinen ja valtakunnallinen arkisto Omakanta ja Tiedonhallintapalvelu Rakenteisen kirjaamisen oppaan suhde muihin oppaisiin ja ohjeisiin Potilasasiakirjamerkintöihin ja luokituksiin liittyvät oppaat Keskitetyn tiedonkeruun ohjeet Viranomaistahojen oppaat Muut terveydenhuollon ammattilaisen oppaat Potilastiedon arkiston valtakunnalliset määrittelyt Rakenteiden käytön ja hyödyntämisen periaatteita Yleisiä periaatteita Luokitusten, termistöjen ja koodistojen käyttö Rakenteisen kirjaamisen periaatteita Erikoisala- ja ammattikohtaisten potilastietojen käyttö Sähköisen potilaskertomuksen näkymät, hoidon vaihe, otsikot ja rakenteiset tiedot Näkymät Yleiset näkymät ja koosteet Erikoisala- ja palvelukohtaiset näkymät Ammatilliset näkymät Hoitokertomus Lisänäkymät Käytetyn näkymän kirjaaminen Erityissuojattu asiakirja Erillinen asiakirja (ERAS-näkymä) Hoitoprosessin vaihe Otsikot ja otsikoiden alle kirjattavat asiat Organisaation omat lisäotsikot Näkymien ja otsikoiden tunnistaminen Erikoisalakohtaiset ja ammatilliset rakenteiset tiedot Potilaan perustiedot Potilaan yksilöintitiedot Nimi Henkilötunnus Syntymäaika ja kuolinaika THL Ohjaus 1/2014 7
9 7.1.4 Sukupuoli Potilaan yhteystiedot Osoite Kotikunta Puhelin, faksi ja sähköposti Ammatti Vakuutusyhtiö Äidinkieli Asiointikieli Tulkin tarve Turvakielto Yhteyshenkilö Henkilötietolomake Henkilötietojen jatkokehitys Hoidon antajan ja palvelutapahtuman tunnistetiedot Merkintä ja hoidon antajan tunnistetiedot Palvelutapahtuman tunnistetiedot Tulosyy, hoidon syy ja diagnoosi Tulosyy Hoidon syy Diagnoosi Diagnoosin ensisijaisuus Diagnoosin pysyvyys Diagnoosin varmuusaste Tiedon lähde Diagnoosin päättymisen syy Hoitoepisodi ja diagnoosin episoditunnus Riskitiedot Riskitiedot Riskin tyypin kirjaaminen Riskin aste Selite, riskin huomiointi potilaan hoidossa Kriittiset riskitiedot Hoidossa huomioitavat tiedot Raskaus Toimenpide- ja ATC-luokitusten käyttö Terveyteen vaikuttavat tekijät Terveyteen vaikuttavien tekijöiden kirjaaminen Terveyteen vaikuttavat tekijät ja niiden mittarit Todetun tilanteen kirjaaminen Tupakointi Päihteet ja huumaavat aineet Liikunta Raskaus Ravitsemus Tutkimukset ja mittaukset Fysiologiset mittaukset FinLOINC-luokitus Fysiologisten mittausten kirjaaminen Tutkimukset Laboratoriotutkimukset THL Ohjaus 1/2014 8
10 Radiologiset tutkimukset Tutkimusten pyynnöt ja lausunnot Kriittinen löydös Tutkimusten arviointi potilaskertomuksessa Muiden tai potilaan itse tekemät tutkimukset Säteilyaltistus Toimenpiteet Toimenpiteiden kirjaaminen Toimenpiteisiin liittyvät kuvat ja muut kuvat Lääkehoito Lääkitysmerkintöjen kirjaaminen Lääkevalmisteen kauppanimi, ATC-koodi, vahvuus ja lääkemuoto Lääkeannos Lääkepakkaus Lääkkeen määrääminen Lääkehoidon aloituksen syy Lääkkeen muuttaminen Lääkkeen antokirjaus Lääkkeen vaihdettavuus Tiedon lähde Lääkitysmerkinnät ja lääkityksen tarkastaminen Lääkehoidon ohjeistus Lääkehoidon jatkokehitys Preventio Ennaltaehkäisevä terveydenhuolto ja rokotustiedot Rokotustiedot Tiedonhallintapalvelussa Lausunnot Lausunnot Lomakerakenteet Apuvälineet, toimintakyky ja kuntoutus Apuvälineet Toimintakyky Kuntoutus Yhteenvetotiedot Potilasyhteenveto Palvelutapahtuman yhteenveto Yhteenvetonäkymä Loppu- ja seurantayhteenveto Muu yhteenvetotasoinen teksti Päivittäismerkintä Muiden ammattihenkilöiden loppu- ja väliyhteenvedot Yhteenveto potilastietojärjestelmässä Hoitotyön yhteenveto Hoitotyön yhteenvedon näkymät ja otsikot Hoitotyön yhteenvedon kirjaaminen Terveys- ja hoitosuunnitelma Terveys- ja hoitosuunnitelman tavoite Terveys- ja hoitosuunnitelman periaatteita Terveys- ja hoitosuunnitelman täyttäminen Hoidon tarve Hoidon tavoite THL Ohjaus 1/2014 9
11 Suunnitellun hoidon toteutus ja keinot Suunniteltu tuki, seuranta ja arviointi Terveys- ja hoitosuunnitelman lisätiedot Terveys- ja hoitosuunnitelman esimerkki Potilastietojen luovutus Potilastietojen luovutuksen peruskäsitteet Potilastietojen luovutus perustuu lakiin Informointiasiakirja Suostumusasiakirja Kieltoasiakirja Potilaan tahdonilmaukset Hoitotahto Elinluovutustahto Kirjaamisen standardista Sähköisen potilaskertomuksen standardirakenne Näyttömuoto Rakenteinen muoto CDA-asiakirjan toteutus Kenttäpituudet rakenteisessa kirjaamisessa Päivämäärien ja muiden aikaleimojen kirjaaminen Lähteet...87 LIITE 1: Keskeiset käsitteet ja ilmaukset LIITE 2: Eri näkymillä käytettävät hoitoprosessin vaiheet ja otsikot LIITE 3: Terveyteen vaikuttavat tekijät; testien sisältöjä LIITE 4: Kertomusesimerkki THL Ohjaus 1/
12 1 Oppaan tausta ja tavoite Jokaisen potilaan hoidossa kirjataan tarpeelliset ja riittävät tiedot terveyden- ja sairaanhoidosta sekä muita potilaan hoidon kannalta välttämättömiä tietoja. Potilastiedon kirjaamisessa voidaan hyödyntää valtakunnallisesti yhtenäisiksi sovittuja tietorakenteita, joilla tässä oppaassa tarkoitetaan muun muassa koodistoja, luokituksia, termistöjä ja sähköisen potilaskertomuksen rakenteita kuten otsikoita ja näkymiä. 1.1 Oppaan tavoite ja rajaukset Yhtenäisten tietorakenteiden määrittelyn avulla kirjaaminen helpottuu, kun tiedon löytäminen tehostuu ja kertaalleen kirjattua tietoa voidaan hyödyntää uudestaan tarpeen mukaan. Tiedon rakenteisuus vähentää tarvetta manuaalisesti kopioida tietoa järjestelmästä, asiakirjasta tai näytöstä toiseen, kun esimerkiksi pelkkä tiedon linkitys riittää. Potilastietojärjestelmä voi tarjota käyttäjälle myös oletusarvona tietoa, kuten hoitoprosessin vaihetta. Lisäksi potilasasiakirjoihin määritellyt yhtenäiset tietorakenteet ovat edellytyksenä valtakunnallisten sähköisten tietojärjestelmäpalveluiden (Kanta) hyödyntämiseen. Tiedon rakenteistamisessa voidaan erotella eri rakenteistamisen asteita (kuvio 1) ja kirjaamista voidaan toteuttaa kulloinkin riittäväksi arvioidulla rakenteisuudella. Kirjaus käyttäen potilastietoihin määriteltyjä rakenteita ja luokituksia Kirjaus otsikoiden alle käyttäen keskeisiin potilastietoihin määriteltyjä rakenteita ja luokituksia sekä vapaata tekstiä Kirjaus vapaana tekstinä otsikoiden alle Kirjaus vapaana tekstinä Kuvio 1. Rakenteisuuden asteita. Tässä oppaassa kuvataan rakenteista kirjaamista ja siihen liittyen tiedon säilytysmuotoa. Rakenteisesti kirjatun tiedon näyttömuoto voi vaihdella potilastietojärjestelmästä riippuen. Oppaassa kuvataan lisäksi kirjatun tiedon jatkohyödyntämistä potilaan hoidossa, esimerkiksi yhteenvetojen tuottamisessa tai lääkitystietojen interaktiotarkastuksissa ja päätöksentuessa sekä erilaisten ongelma- ja tilannekohtaisten näyttöjen koostamisessa. Rakenteinen kirjaaminen mahdollistaa kertakirjauksen periaatteiden hyödyntämisen tulevaisuudessa esimerkiksi tilastotiedon tuottamisessa. Rakenteisesti kirjatun tiedon toisiokäyttöä esimerkiksi rekisteri- ja tilastointitarkoituksiin ei käsitellä tässä oppaassa. Oppaassa ei myöskään arvioida rakenteisen tiedon käytettävyyttä, jota ei voida määritellä valtakunnallisella tasolla, koska käytettävyys on riippuvainen potilastietojärjestelmätoteutuksesta. Tietojärjestelmiä koskeva vaatimukset on kuvattu omissa määrittelyissään. 1.2 Oppaan käyttö ja rakenne Rakenteisen kirjaamisen opas täydentää omalta osaltaan potilastiedon kirjaamisen ja käytön ohjeistusta. Rakenteisen kirjaamisen opas korvaa vuonna 2009 julkaistun oppaan Kansallisen sähköisen potilaskerto- THL Ohjaus 1/
13 Oppaan tausta ja tavoite muksen vakioidut tietosisällöt (jatkossa Ydintieto-opas). Tämä oppaan ensimmäinen osa korvaa vuonna 2009 julkaisun luvut 1-6 ja oppaan myöhemmin julkaistava toinen osa jäljelle jäävät luvut. Sähköinen potilaskertomus käsittää potilaskertomustiedon lisäksi useiden muiden järjestelmien, kuten kuvantamisen, päivystyksen, ensihoidon ja tehohoidon tietojärjestelmien sekä digitaalisten mittalaitteiden tuottamaa tietoa. Näissä järjestelmissä syntyvän olennaisen tiedon poimiminen ilman ohjeistusta ja määrittelyä on hankalaa. Kansallisessa terveyshankkeessa on laadittu tätä koskevaa ohjeistusta 1. Potilasasiakirjaoppaassa (STM 2012) on lisäksi kuvattu säädöksiin perustuvaa ohjeistusta, joka koskee kertomustiedon tuottamista, käsittelyä ja tallentamista. Yhteisen ohjeistuksen lisäksi rakenteiseen kirjaamiseen liittyviä kirjaamiskäytäntöjä voidaan tarkentaa organisaatiokohtaisesti. Rakenteisen kirjaamisen opas on tarkoitettu ensisijaisesti terveydenhuollossa toimiville tietojärjestelmien pääkäyttäjille ja tietohallinnon edustajille, jotka vastaavat sähköisten potilaskertomusten käyttöönotosta, kouluttamisesta ja kertomustiedon hyödynnettävyydestä potilaiden hoidossa. Opasta voivat käyttää sekä alan opiskelijat että ne, jotka päivittäisessä työssään tallentavat ja hyödyntävät sähköisen potilaskertomuksen tietoja. Opas toimii suunnittelun apuvälineenä myös järjestelmätoimittajille, jotka vastaavat määritysten edellyttämistä muutoksista potilastietojärjestelmissä. Opasta voivat hyödyntää lisäksi terveyskeskusten ja sairaanhoitopiirien päättäjät, tutkijat sekä hallintotehtävissä toimivat lääkärit ja muut ammattilaiset. Rakenteisen kirjaamisen oppaan ensimmäiseen osaan on koottu sähköisten potilaskertomusten valtakunnallinen, yhtenäiseksi sovittu rakenne, näkymät, hoitoprosessin vaiheet, otsikot sekä tietosisällöt keskeisimmille potilasasiakirjojen tiedoille. Oppaan alku kuvaa rakenteisen tiedon käytöstä saatavia hyötyjä kirjaajalle, organisaatiolle ja potilaalle (luku 2) sekä lainsäädäntöä, joka ohjaa potilastiedon sähköistä kirjaamista (luku 3), ja Rakenteisen kirjaamisen oppaan suhdetta muihin terveydenhuollon toimintaa ohjaaviin oppaisiin, ohjeisiin ja määrityksiin (luku 4). Rakenteiden käytön ja hyödyntämisen yhteisiä periaatteita on kuvattu luvussa 5. Luvussa 6 esitellään sähköisen potilaskertomuksen perusrakenteet, joita ovat näkymät, otsikot ja hoitoprosessin vaihe. Luvuissa 7 ja 8 kuvataan potilaan, hoidon antajan ja palveluyksikön perusja tunnistetietojen kirjaamista. Näiden lukujen jälkeen oppaassa käydään läpi potilastiedon kirjaamista aihealueittain luvuissa 8-19 seuraavasti: tulosyy, hoidon syy ja diagnoosi, riskitiedot, terveyteen vaikuttavat tekijät, tutkimukset ja mittaukset, toimenpiteet, lääkehoito, preventio sisältäen rokotukset, lausunnot, apuvälineet, toimintakyky ja kuntoutus, yhteenvetotiedot sekä terveys- ja hoitosuunnitelma. Luvussa 20 kuvataan potilastiedon luovutustenhallintaan sisältyvien potilaan lomakkeiden kirjaaminen, ja luvussa 21 potilaan muiden tahdonilmausten kirjaaminen. Oppaan luku 22 on potilastietojärjestelmän peruskäyttäjän tai kirjaajan kannalta lisäaineistoa, jossa kerrotaan sähköisen potilaskertomuksen asiakirjastandardista ja tähän liittyvistä periaatteista. Opas sisältää lisäksi neljä liitettä, joissa kuvataan oppaassa käytetyt keskeiset käsitteet ja ilmaukset, eri näkymillä käytettävien otsikoiden ja hoitoprosessin vaiheen esimerkkejä, terveyteen vaikuttavien tekijöiden testejä sekä kertomusesimerkki. 1 Yhteenveto määrittelyistä, ks. THL Ohjaus 1/
14 2 Rakenteistamisen merkitys terveydenhuollossa Hyvä tietää Potilaskertomuksen rakenteistamisella on tarkoitus helpottaa kirjaamista, tiedon hakua ja hoidon seurantaa. Vapaamuotoinen teksti ei auta edellä kuvattua tarkoitusta, minkä vuoksi kirjaamisessa käytetään yhteisesti sovittuja koodistoja, luokituksia ja muita sovittuja rakenteita. Rakenteisen kirjaamisen avulla voidaan hyödyntää esimerkiksi kertaalleen syötettyä tietoa toisessa käyttötarkoituksessa kuten todistuksessa. Potilasta rakenteisuus auttaa parantamalla tiedon laatua ja edistämällä potilasturvallisuutta, kun kirjattu tieto on käytettävissä myös oman organisaation ulkopuolella. Potilas voi tulevaisuudessa osallistua hoitoon tuottamalla itse tietoa, jota on mahdollista hyödyntää potilaskertomuksen kirjauksissa. Rakenteisen tiedon käyttö mahdollistaa lisäksi päätöksenteon tukea esimerkiksi hoitoohjeiden ja virhe- tai vaarailmoitusten muodossa. 2.1 Rakenteisen kirjaamisen hyöty terveydenhuollon ammattilaiselle Terveydenhuollon ammattilaisen oman organisaation tai potilastietojärjestelmän sisällä rakenteisen kirjaamisen odotetaan parantavan potilastiedon laatua, kun tiedon kirjaaminen on aiempaa yhdenmukaisempaa, ja helpottavan tiedon löytymistä sekä hyödyntämistä yhteisesti sovittujen tietorakenteiden avulla. Sähköisen potilaskertomuksen ja valtakunnallisten tietojärjestelmäpalveluiden avulla ajantasaista tietoa voidaan hyödyntää lisäksi eri toimipaikoissa tai terveydenhuollon organisaatioissa. Yhteentoimivuuden näkökulmasta potilaskertomuksissa käytettävien rakenteiden ja niiden käytön tulee olla valtakunnallisesti yhteisesti sovittuja, eivätkä keskeiset potilastiedon rakenteet saisi poiketa toisistaan eri organisaatioissa, jotta potilaskertomustietoa voidaan käyttää ja hyödyntää eri terveydenhuollon toimipaikoissa ja organisaatioissa riippumatta siitä, kuka tiedon on tuottanut. Tietojen hyödynnettävyyttä ovat vaikeuttaneet esimerkiksi useat potilastietojärjestelmät ja saman potilastietojärjestelmän eri versiot, kun niiden toteuttamisessa ja kehittämisessä on käytetty monenlaisia tietomalleja. Tietomallien ja -rakenteiden erilaisuus on vaikeuttanut tietojen yhteiskäyttöisyyttä. Kun tiedon rakenteisuuden aste on ollut vähäisempää, ja kun potilastietoa on kirjattu pääasiallisesti vapaana tekstinä, tiedon yhteis- ja jatkokäyttömahdollisuuden ovat olleet vähäisempiä. 2.2 Hyöty organisaation johdolle ja ammattilaiselle Rakenteista potilastietoa voidaan hyödyntää organisaatioissa myös toisissa käyttötarkoituksissa kuin potilaan sairauden tai terveyden hoitoon. Organisaatiotasolla rakenteinen kirjaaminen mahdollistaa palvelujen toteutumisen arvioinnin ja oman organisaation toiminnan ohjauksen aikaisempaa paremmin, kun raportointia voidaan automatisoida. Samoin lakiperustaiset valvonta- ja seurantatehtävät helpottuvat. Yhdenmukaisesti kirjattaessa tiedon laatu on sitä uudelleen tarvittaessa parempi. Kirjattua tietoa voidaan hyödyntää päivittäistä potilastyötä laajemmin, tehtiinpä sitten sähköisiä lääkemääräyksiä, lähetteitä, hoitopalautteita, hoitoilmoituksia tai lakisääteisiä rekisteri-ilmoituksia. Rakenteisen tiedon käyttö mahdollistaa lisäksi hoito-ohjeita tarjoavan ja mahdollisista virhe- tai vaaratilanteista varoittavan päätöksenteon tuen liittämisen sähköiseen potilaskertomukseen. Rakenteinen tieto helpottaa tiedon hyödyntämistä muun muassa kliinisessä tutkimuksessa, erilaisessa päätöksenteossa, laadun arvioinnissa ja kustannusten seurannassa. THL Ohjaus 1/
15 Rakenteistamisen merkitys terveydenhuollossa 2.3 Rakenteisen kirjaamisen hyöty potilaalle Sähköisen potilaskertomuksen rakenteisuus parantaa potilaan hoidon laatua, jos se auttaa noudattamaan hoitosuosituksia, ja kun potilaan tiedot ovat aiempaa laadukkaampia, paremmin saatavissa ja löydettävissä. Ajantasaisen tiedon saatavuus hoitavasta organisaatiosta riippumattomasti lisää myös potilasturvallisuutta. Potilastietojen saattaminen sähköiseen muotoon parantaa myös potilaan oikeusturvaa, sillä tietojen käyttöä voidaan seurata tarkemmin kuin paperikertomuksessa ja tiedon käyttäjien yhteinen käsitteistö vähentää tulkintaepäselvyyksiä. Sähköisen potilaskertomuksen tietoja voidaan tuottaa myös potilaan katseltavaksi valtakunnallisissa sähköisissä tietojärjestelmäpalveluissa (Omakanta). Tulevaisuuden kehityssuunta on, että potilas voi itse tuottaa terveystietojaan esimerkiksi ennen hoitokäyntiä. Terveydenhuollon ammattilainen hyväksyy tällöin aina hoitopäätöksen perusteena olevat potilaan tuottamat tiedot potilaskertomukseen. Tulevaisuudessa potilaan osallistuminen sähköisen asioinnin avulla tietojen tuottamiseen voi sekä voimaannuttaa potilasta ja parantaa hoitoprosessin joustavuutta potilaan näkökulmasta että lisätä terveydenhuollon tuottavuutta. 2.4 Potilaskeskeinen kirjaamismalli Potilastietojen käyttöä ja hyödynnettävyyttä voidaan edistää kokoamalla keskeisimmät hoidolliset tiedot, kuten diagnoosit, lääkitys, riskitiedot, tutkimukset, toimenpiteet sekä terveys- ja hoitosuunnitelma omiksi asiakirjoikseen. Näiden asiakirjojen tulisi potilasturvallisuuden lähtökohdista tarkasteltuna olla aina kaikkien terveydenhuollossa toimivien henkilöiden käytössä ajantasaisina (STM 2012). Potilastiedon arkistoon toteutettu toimintamalli toteuttaa tämän muun muassa ammattilaisen Tiedonhallintapalveluna, joka tarjoaa keskeisten potilastietojen yhteenvedot. Toisen palvelunantajan tai eri rekisterinpitäjän hoidossa syntyneitä potilasasiakirjoja voidaan hyödyntää organisaation toiminnassa potilaan voimassa olevalla suostumuksella. Terveydenhuollon ammattilainen tarkastaa valtakunnallisista sähköisistä palveluista potilaan viimeisimmät tiedot ja tarvittaessa täydentää niitä omassa organisaatiossa syntyneellä tiedolla. Päivitetty tieto tallennetaan paitsi oman organisaation potilasasiakirjoihin myös Potilastiedon arkistoon oman organisaation rekisteriin. Näin pyritään tilanteeseen, jossa keskeisiä potilaan hoitotietoja käytetään potilaskeskeisesti aikaisemman organisaatiokeskeisyyden sijaan. THL Ohjaus 1/
16 3 Lainsäädännön asettamat puitteet Hyvä tietää Suomessa on lainsäädännöllä määrätty, kuinka potilaskertomusmerkintöjä tehdään, kuinka asiakirjoja on säilytettävä ja kenellä on oikeus lukea niitä. Aiemmin potilaskertomukset säilytettiin sairaalakohtaisesti, mutta vuonna 2010 terveydenhuoltolaki mahdollisti sairaanhoitopiirin laajuisen yhteisen potilastietorekisterin. Valtakunnallinen potilastiedon arkisto (KanTa) on otettu käyttöön Julkisen terveydenhuollon palvelunantajilla on velvollisuus liittyä sen käyttäjiksi syyskuuhun 2014 mennessä ja yksityisten palvelujenantajienkin syyskuuhun 2015 mennessä. Ainoastaan sellaisen palvelunantajan, jolla ei ole sähköistä potilaskertomusjärjestelmää ei tarvitse siihen liittyä. Valtakunnalliseen arkistoon tallennettava tietosisältö lisääntyy vaiheistusasetuksen määräysten mukaan. Potilailla on mahdollisuus katsoa valtakunnallisessa arkistossa olevia omia tietojaan. Potilaat voivat Omakannan avulla hallita sitä, mitä tietoja valtakunnallisen arkiston kautta välitetään muille palvelunantajille. Lisäksi potilaat voivat tehdä Omakannan kautta elinluovutusta koskevan tahdonilmaisun tai hoitotahdon. 3.1 Potilasasiakirjamerkinnät Terveydenhuollon ammattihenkilöistä annetun lain (559/1994) mukaan terveydenhuollon ammattihenkilön tulee laatia ja säilyttää potilasasiakirjat sekä pitää salassa niihin liittyvät tiedot sen mukaan, mitä laissa potilaan asemasta ja oikeuksista säädetään (785/1992). Sosiaali- ja terveysministeriön antamassa asetuksessa potilasasiakirjoista (298/2009, jäljempänä potilasasiakirja-asetus) on säädetty potilaskertomukseen kirjattavista perustiedoista ja hoitoa koskevista merkinnöistä. Potilasasiakirja-asetus asettaa vaatimuksia potilasasiakirjojen sisällölle. Potilasasiakirjoihin on terveydenhuollon ammattihenkilön tai hänen ohjeistuksensa mukaisesti muun hoitoon osallistuvan henkilön merkittävä potilaan hoidon järjestämisen, suunnittelun ja toteuttamisen seurannan turvaamiseksi tarpeelliset ja laajuudeltaan riittävät tiedot. Merkintöjen tulee olla selkeitä ja ymmärrettäviä ja niitä tehtäessä on käytettävä yleisesti tunnettuja ja hyväksyttyjä käsitteitä ja lyhenteitä. Jokaisen terveydenhuollon toimintayksikön ja itsenäisesti ammattiaan harjoittavan terveydenhuollon ammattihenkilön tulee pitää jokaisesta potilaasta jatkuvaan muotoon laadittua, aikajärjestyksessä etenevää potilaskertomusta. Potilaskertomuksessa on oltava potilaan perustiedot, esimerkiksi potilaan nimi, syntymäaika, henkilötunnus, kotikunta ja yhteystiedot, ja siihen tulee tehdä merkinnät jokaisesta potilaan palvelutapahtumasta. Näistä tiedoista tulee käydä ilmi tulosyy, esitiedot, nykytila, havainnot, tutkimustulokset, ongelmat, taudinmääritys tai terveysriski, johtopäätökset, hoidon suunnittelu, toteutus ja seuranta, sairauden kulku sekä loppuarvio. Sosiaali- ja terveysministeriö on julkaissut potilasasiakirja-asetukseen perustuvan oppaan (STM 2012). Siinä kuvataan tarkemmin potilasasiakirjojen laatimista ja muuta potilastietojen käsittelyä. 3.2 Yksityisyys ja potilastietojen käsittely Potilastietojen käsittely perustuu henkilötietolakiin (523/1999). Sen tarkoituksena on toteuttaa yksityiselämän suojaa ja muita yksityisyyden suojaa turvaavia perusoikeuksia henkilötietoja käsiteltäessä sekä edistää hyvän tietojenkäsittelytavan kehittämistä ja noudattamista. Lakia sovelletaan henkilötietojen automaattiseen käsittelyyn. THL Ohjaus 1/
17 Lainsäädännön asettamat puitteet kirjaamiselle Potilasasiakirjat muodostavat henkilötietolaissa tarkoitetun loogisen henkilörekisterin. Samaan henkilörekisteriin kuuluvat kaikki ne potilasta koskevat tiedot, jotka ovat rekisterinpitäjän hallussa ja joita käytetään samaan käyttötarkoitukseen riippumatta tietojen tallentamistavasta, -ajankohdasta tai -paikasta. Rekisterinpitäjänä toimii terveydenhuollon toimintayksikkö tai itsenäisesti ammattiaan harjoittava terveydenhuollon ammattihenkilö. (STM 2012) Henkilötietolaki edellyttää, että henkilörekisterin käyttötarkoitus määritellään siten, että siitä ilmenee, minkälaisten rekisterinpitäjän tehtävien hoitamiseksi henkilötietoja käsitellään, mistä henkilötietoja säännönmukaisesti hankitaan ja mihin niitä säännönmukaisesti luovutetaan. Samoin kaikki muut käsittelyvaiheet ja prosessin eri vaiheet määritellään ja kuvataan, jotta tietojärjestelmät ja niiden rakenteet voidaan suunnitella ja toteuttaa kaikkien käsittelyvaiheiden osalta toiminnallisten, teknisten ja oikeudellisten vaatimusten kannalta asianmukaisesti. Laki sosiaali- ja terveydenhuollon asiakastietojen sähköisestä käsittelystä (159/2007, jäljempänä asiakastietolaki) tuli voimaan heinäkuussa Laki sisältää säännökset sosiaali- ja terveydenhuollon asiakastietojen sähköisen käsittelyn yleisistä vaatimuksista. Sen tarkoituksena on turvata näiden tietojen käytettävyys, eheys ja säilyminen sekä asiakkaan yksityisyyden suoja. Asiakastietojen käsittelylle asetettavien yleisten vaatimusten avulla luodaan perusta asianmukaiselle sähköiselle tietojenkäsittelylle, jossa edellytetään yhtenäisen tietoturvatason toteutumista kaikissa asiakkaan tietojen käsittelyn vaiheissa. 3.3 Valtakunnalliset sähköiset palvelut Asiakastietolain mukaan terveydenhuollon potilastietojen säilyttämistä ja luovuttamista varten on laadittu valtakunnalliset tietojärjestelmäpalvelut potilastietojen arkistoimiseksi sekä tietojen luovutuksen hallinnoimiseksi. Sähköisten palveluiden käyttöönottoaikataulua on kuvattu vaiheistusasetuksessa. Valtakunnallisten tietojärjestelmäpalveluiden toteuttamisessa keskeiset toimijat ovat STM, THL, Kela, Väestörekisterikeskus ja Valvira. Valtakunnallisten toimijoiden keskeiset vastuualueet ovat seuraavat: Sosiaali- ja terveysministeriön (STM) yhteyteen on perustettu Sosiaali- ja terveydenhuollon tietohallinnon neuvottelukunta, jonka tavoitteena on sosiaali- ja terveydenhuollon valtakunnallisten tietojärjestelmäpalvelujen toteutuksen ja kehittämisen sekä palvelujen käyttäjien tietojärjestelmien yhtenäistämisen ja kehittämisen edistäminen (VNA 683/2007). Kansaneläkelaitos (Kela) hoitaa tietojärjestelmäpalveluita, joiden avulla potilastietojen sähköinen säilytys, käyttö ja luovuttaminen voidaan toteuttaa valtakunnan tasolla yhtenäisin perustein ja tietoturvallisesti. Kela hoitaa terveydenhuollon palvelujen antajien lukuun Potilastiedon arkistoa, Tiedonhallintapalvelua, Omakantaa ja Reseptikeskusta. Kela vastaa myös luovutuslokirekisterien säilytyksestä osana arkistointipalvelua ja Koodistopalvelun teknisestä ylläpidosta. Terveyden ja hyvinvoinnin laitoksen (THL) tehtävänä on määrittää valtakunnallisten tietojärjestelmäpalvelujen toteutuksen edellyttämät tietosisällöt ja -rakenteet. THL vastaa Koodistopalvelun sisällöstä. Lisäksi THL vastaa sosiaali- ja terveydenhuollon asiakastiedon sähköisen käsittelyn, siihen liittyvän tietohallinnon, valtakunnallisten tietojärjestelmäpalvelujen ja yhteisten hallinnonalakohtaisten tietovarantojen käytön ja toteuttamisen suunnittelusta, ohjauksesta ja seurannasta. Väestörekisterikeskus (VRK) toimii terveydenhuollon ammattihenkilöiden ja terveydenhuollon muun henkilöstön, terveydenhuollon palvelujen antajien sekä näiden palvelujen antamiseen osallistuvien organisaatioiden, niiden henkilöstön ja tietoteknisten laitteiden vahvasta sähköisestä tunnistamisesta ja sähköisistä allekirjoituksista annetussa laissa tarkoitettuna varmentajana. Sosiaali- ja terveysalan lupa- ja valvontavirasto (Valvira) ylläpitää rooli- ja attribuuttitietopalvelua sekä palveluihin liittyviä koodistoja. 3.4 Alueellinen ja valtakunnallinen arkisto Terveydenhuoltolain (1326/2010) tarkoituksena on mahdollistaa se, että potilasta hoitavalla henkilökunnalla on hoitosuhteen yhteydessä käytettävissä mahdollisimman ajantasaiset ja kattavat tiedot potilaan terveydentilasta ja hänelle tehdyistä tutkimuksista. Lain 9 :ssä on säädetty sairaanhoitopiirin alueen kunnallisen terveydenhuollon yhteisestä potilastietorekisteristä. Yhteisen potilasrekisterin tietojen käyttö ja luovutustenhallinta voidaan toteuttaa valtakunnallisten sähköisten palveluiden avulla. THL Ohjaus 1/
18 Lainsäädännön asettamat puitteet kirjaamiselle Sosiaali- ja terveydenhuollon saumattoman palveluketjun kokeilulaissa (811/2000) säädetään saumattoman palveluketjun alueellisen kokeilun järjestämisestä ja muun muassa viitetietokannasta, jonka avulla nähdään, missä sähköisessä rekisterissä on asiakasta koskevaa tietoa sekä asiakkaan suostumuksesta viitetietojen käyttöön. Kokeilulaki on voimassa saakka, jotta lain nojalla toteutettuja aluetietojärjestelmäkokeiluja voitaisiin jatkaa siihen asti, että valtakunnalliset tietojärjestelmäpalvelut otetaan käyttöön. Julkisen sektorin terveydenhuollon palvelujen antajilla on velvollisuus liittyä valtakunnallisesti toteutettavien tietojärjestelmäpalvelujen käyttäjäksi. Potilastiedon arkiston tulee olla käytössä julkisessa terveydenhuollossa viimeistään mennessä. Yksityisen terveydenhuollon palvelujen antajan tulee liittyä näiden tietojärjestelmäpalvelujen käyttäjäksi, jos sen potilasasiakirjojen säilytys toteutetaan sähköisesti. Yksityisten terveydenhuollon toimintayksiköiden liittymisen takaraja on Terveydenhuollon valtakunnalliset sähköiset palvelut perustuvat keskitettyyn potilastiedon säilytys- ja välityspalveluun sekä laissa säädettyyn liittymisvelvollisuuteen. Potilastiedon arkisto on aktiivisesti käytettävä potilastiedon varasto, joka samalla toimii keskitettynä potilastiedon pitkäaikaisarkistona. Arkistosta saatavia asiakirjoja ja tietoja tulee voida katsoa ja hyödyntää samalla tavalla kuin käyttäjä käyttää omassa potilastietojärjestelmässään olevia tietoja. Potilastiedon arkisto otetaan käyttöön vaiheittain. Sosiaali- ja terveysministeriön asetus terveydenhuollon valtakunnallisista tietojärjestelmäpalveluista (165/2012, vaiheistusasetus) määrittelee, mitä tietosisältöjä arkistoon aletaan tallentaa eri vaiheissa. 3.5 Omakanta ja Tiedonhallintapalvelu Potilaan tiedonsaantia helpotetaan Omakanta-katseluyhteyden avulla. Potilas voi katseluyhteyden kautta katsoa keskeisiä potilastietojaan, kuten vaiheistusasetuksessa on kuvattu, ja niiden käyttöön liittyviä luovutuslokitietoja, antaa suostumuksensa potilastietojensa käyttöön ja tehdä tietojen käyttöä rajoittavia kieltoja esimerkiksi palvelutapahtuman perusteella. Lisäksi potilas voi tehdä katseluyhteyden kautta elinluovutusta koskevan tahdonilmaisun tai hoitotahdon. Osana valtakunnallista arkistointipalvelua ylläpidetään lisäksi terveydenhuollon ammattilaiselle tarkoitettua Tiedonhallintapalvelua (Virkkunen et al, 2012). Tiedonhallintapalvelun toiminnallisuuteen perustuen Potilastiedon arkistosta palautetaan terveydenhuollon ammattilaiselle keskeiset, hoidossa tarvittavat tiedot. Palautetut tiedot näytetään ammattilaiselle potilasyhteenvetonäkymällä. Tiedonhallintapalvelu sisältää lisäksi potilastietojen luovutusta koskevan informaation antamismerkinnän, potilaan antaman suostumuksen ja hänen mahdollisesti potilastiedon käyttöä rajaavat kiellot. Tiedonhallintapalvelu sisältää myös muita potilaan hoidon kannalta merkityksellisiä tahdonilmaisuja. THL Ohjaus 1/
19 4 Rakenteisen kirjaamisen oppaan suhde muihin oppaisiin ja ohjeisiin Hyvä tietää Rakenteista kirjaamista ja siihen liittyviä seikkoja on ohjeistettu ja opastettu eri näkökulmista useissa oppaissa ja muissa julkaisuissa. Rakenteisen kirjaamisen oppaassa ei toisteta muiden ohjeistavien julkaisujen sisältöjä, vaan keskeisimmät oppaat ja julkaisut on listattu tähän lukuun, jos haluat perehtyä asiaan tarkemmin. Rakenteisen kirjaamisen oppaan ensisijainen tarkoitus on tukea ja ohjeistaa sosiaali- ja terveydenhuollossa toimivien terveydenhuollon ammattilaisten potilastietojen kirjaamista ja hoidollisten merkintöjen tekemistä mahdollisimman yhdenmukaisella tavalla potilaskohtaiseen potilaskertomukseen. Kirjaamiseen liittyviä seikkoja on kuvattu lisäksi muissa oppaissa ja ohjeistuksissa, joita kuvataan tässä luvussa (kuvio 2). Potilasasiakirjaopas ja muu lain tulkinta Viranomaistahojen ohjaus Rakenteisen kirjaamisen opas Potilastiedon arkiston valtakunnalliset määrittelyt Rekisteritiedon keruun oppaat Muut kirjaamisen rakenne- ja luokituskohtaiset oppaat Kuvio 2. Rakenteisen kirjaamisen oppaan suhde muihin oppaisiin, ohjeisiin ja määrittelyihin. 4.1 Potilasasiakirjamerkintöihin ja luokituksiin liittyvät oppaat Potilaskertomusmerkintöjen kirjaamista ohjaavat lähtökohtaisesti luvussa 3 kuvatut lait ja asetukset sekä näiden soveltamisesta laaditut ohjeet ja oppaat, kuten Potilasasiakirjaopas (STM 2012). Potilasasiakirjaoppaaseen verrattuna Rakenteisen kirjaamisen oppaassa tarkennetaan laintulkintaan keskittyviä ohjeita käyttäjän näkökulmasta potilaskertomusmerkintöjen kirjaamisen tasolla ja voimassa olevien tietosisältömäärittelyiden mukaisesti. THL Ohjaus 1/
20 Rakenteisen kirjaamisen oppaan suhde muihin oppaisiin ja ohjeisiin Kirjaamista tarkennetaan useissa rakenne- ja luokituskohtaisissa oppaissa (ks. taulukko 1). Esimerkiksi rakenteisen terveys- ja hoitosuunnitelman ohjeistus kattaa suunnitelman rakenteen esittelyn ja kirjaamisen periaatteita (Komulainen et al, 2011). Taulukko 1. Kirjaamisen oppaat ja muut ohjaavat julkaisut. Ohjeistuksen taso Lain soveltamisohje Sähköisen rakenteen käyttöohje Luokituskohtaiset julkaisut Julkaisu Potilasasiakirjaopas Rakenteinen terveys- ja hoitosuunnitelma Suomalainen tautien kirjaamisen ohjekirja Tautiluokitus ICD-10 ICPC-2 Perusterveydenhuollon kansainvälinen luokitus THL Toimenpideluokitus Psykiatrian luokituskäsikirja Suun terveydenhuollon toimenpideluokitus Laboratoriotutkimusnimikkeistö Radiologinen tutkimus- ja toimenpideluokitus FinCC-luokituskokonaisuuden käyttöopas Apuvälinepalvelunimikkeistö - opas terveydenhuoltoon Kuntoutusohjausnimikkeistö - opas sisältöön ja käyttöön Ravitsemusterapianimikkeistö - opas sisältöön ja käyttöön Jalkaterapianimikkeistö Fysioterapianimikkeistö - opas sisältöön ja käyttöön Terveyssosiaalityön nimikkeistö Toimintaterapianimikkeistö Musiikkiterapianimikkeistö Puheterapianimikkeistö Psykologityön palvelutoimintojen luokitusopas 4.2 Keskitetyn tiedonkeruun ohjeet Rekisteritiedon keruuseen eli hoitoilmoitustietoihin (Rautiainen et al, 2013, HILMO 2012) liittyvissä oppaissa painottuvat tilastoseurannan tarpeet ja tilastoviranomaisen näkökulma potilaskohtaisessa tiedonkeruussa, eikä niissä pääsääntöisesti oteta kantaa tiedon kirjaamiseen tai potilaskertomukseen tehtäviin merkintöihin. Oppaat päivittyvät säännöllisesti: AvoHILMO Perusterveydenhuollon avohoidon ilmoitus 2013 (Rautiainen et al, 2013). HILMO Sosiaali- ja terveydenhuollon hoitoilmoitus 2013 (HILMO 2012). Erikoissairaanhoidon hoitoonpääsyn opas (Häkkinen, 2013). 4.3 Viranomaistahojen oppaat Viranomaistahojen oppaat ja soveltamisohjeet tarkentavat potilastiedon käsittelyä rajatuista näkökulmista. Viranomaistoiminnan ohjeet tarkentavat terveydenhuollon alaan liittyvää valvontaa ja ilmoitusvelvollisuutta. Tällaisia ohjeistuksia ovat muun muassa: Potilasturvallisuusopas, THL Lääkkeiden haittavaikutuksista ilmoittaminen, Lääkealan kehittämis- ja turvallisuuskeskus Erityissuojattavien tietojen kirjaamisen ohje, Tietosuojavaltuutetun toimisto Sosiaali- ja terveydenhuollon valvontasuunnitelmat, Valvira THL Ohjaus 1/
OHJAUS kirjaamisen opas Keskeisten kertomusrakenteiden kirjaaminen sähköiseen potilaskertomukseen OSA 1 Jukka Lehtovirta Riikka Vuokko (toim.) Terveyden ja hyvinvoinnin laitos www.thl.fi 1 2014 OHJAUS
Terveydenhuollon rakenteisen kirjaamisen opas Osa I
OHJAUS kirjaamisen opas Osa I Keskeisten kertomusrakenteiden kirjaaminen sähköiseen potilaskertomukseen, versio 2015 Heikki Virkkunen Päivi Mäkelä-Bengs Riikka Vuokko (toim.) Terveyden ja hyvinvoinnin